Трета Бундеслига

Трета Бундеслига е третата футболна дивизия на Германия и най-високата аматьорска класа на страната. Основана е през 2008 г., а първия си сезон провежда през 2008/09.
През януари 2006 г. започват дискусии относно въвеждане на единна трета дивизия на Германия и преобразуване на регионалните лиги. Целта на трансформацията е да се създадат по-големи условия за развитието на млади и талантливи футболисти, както и повишаване на конкурентоспособността на германските отбори. Отделно се цели и да се повиши рекалмния интерес към аматьорския футбол в Германия. Големи спорове се разрастват през септември същата година, когато се обсъжда дали аматьорските отбори на големите клубове ще получат правото да участват в Трета Бундеслига. Доводите на противниците на тезата са, че така се постигат ниска зрителска посещаемост и се нарушават правилата на „честната игра“. Първоначално мнението да не се допускат аматьорските формации надделява, но при последвалото гласуване на общото събрание на ГФС, първодивизионните и втородивизионните клубове гласуват за това техните втори отбори да са правоспособни за участие и така те налагат своята воля. Все пак се прави малък компромис с решението — само 4 втори отбора имат право да участват в премиерния сезон на Трета Бундеслига. На 8 септември 2006 г. се обявява въвеждането на Трета Бундеслига на общо събрание на Германския футболен съюз. За първото издание на турнира право на участие получават първата половина на класиралите се отбори в регионалните лиги Север и Юг, както и четири изпадащи отбора от Втора Бундеслига. Освен това е решено Трета Бундеслига да се администрира от Германския футболен съюз, а не от Германската футболна лига, каквото е положението с Първа и Втора Бундеслига. Именно поради тази причина първенството носи наименованието „лига“, а не „бундеслига“. На 14 април 2008 г. е представено и логото на Трета лига.
За разлика от правилата при въвеждането на Втора Бундеслига през сезон 1974/75 и при обединяването на двете втори дивизии в една през 1981/82, тук не се формират коефициенти от предишни участия на отборите в дивизиите и финансов статус, а просто се гледа представянето само и единствено от предходния сезон. Отборите, класирали се до десето място в двете регионални лиги през сезон 2007/08 получават автоматично право да играят в новосформираната Трета Бундеслига, а останалите отбори се записват в трите регионални лиги на териториален принцип.
Премиерната среща на Трета Бундеслига се състои на 25 юли 2008 г. в 20:30 часа на ерфуртския Щайгервалдщадион. Срещата между Рот-Вайс Ерфурт и Динамо Дрезден завършва с победа на гостите с 0:1 и се предава пряко по телевизията. Първият голмайстор в историята на първенството е Халил Шавран, първият водач в клсирането е Падерборн, а в края на сезона първенец става Унион Берлин. „Железните“ от Берлин получават тежащия 8,5 кг трофей, направен от сребро.
20 отбора се борят за класиране във Втора Бундеслига, чието постигане става чрез завършване на едно от първите две места в крайното класиране. Завършилият на трето място отбор играе допълнителни две баражни срещи срещу класиралия се на шестнадесетото място във втора дивизия отбор. Завърилите на последните три места отбори изпадат в регионалните лиги.
През първия сезон за участие се допукат само четири аматьорски отбори на професионални клубове от първа или втора дивизия. За 2010 г. е насрочено преразглеждане на правилата на Трета Бундеслига в случай, че участието на вторите отбори води до лоши резултати от финансово или спортсменско естество. Освен това вторите обори са извадени от борбата за Купата на Германия в замяна на правото да участват в надпреварата за първенството на Трета Бундеслига. Аматьорските формации по правило не получават приходи от телевизионни права.
За сезон 2009/10 право на участие в първенството на [рета лига получават:
Трите изпадащи отбори от Втора Бундеслига, сезон 2009/10:
Четиринадесетте останали отбора в Трета Бундеслига, сезон 2009/10:
Трите класирани отбора от сезон 2009/10 на регионалните лиги:
Освен спортните постижения отборите от Трета Бундеслига трябва да отговарят и на определени изисквания от икономически и материален характер. Така например всичките стадиони от лигата трябва да имат минимален капацитет от 10 000 места, 2000 от които трябва да са седящи. Поне една трета от всеки стадион трябва да е покрит. Треньорите на третодивизионните отбори задължително трябва да притежават диплома от треньорска школа. На практика всички отбори, класирани по спортни постижения, изпълняват и материалните изисквания на ГФС.
Президиумът на ГФС разпределя приходите от телевизионни права за новооснованата дивизия. Отборите получават общо 10 милиона евро от компанията, държаща правата на срещите от Трета Бундеслига. Вторите отбори не участват в разпределението на парите.